Implus® Foam Cushion Unisex Insole | Belk
Implus® Sol Sole® Waterproofer Spray	View Price
Implus® Apara™ Gel Slingies	View Price COL vs. Gen.G 1h 23m 1
Endpoint vs. forZe 17h 53m 1
MIBR vs. ENCE 20h 53m 1
gaules 25.943 DreamHack 15.271 WePlay RU 2.387 Maincast RU 2.269 WePlay EN 1.977 izakOOO 1.745 Skadoodle 1.661 fl0m 1.618 BeyondTheSummit BR 1.610 ESL 1.556 slop3 457 GamersClub 425 mch 282 ISSA 241 UCC 4 165 14 weitere Streams online Dullstroom, Dolstroom Broodtoer. – Perdebytjie se nes
Posted on November 1, 2018 deur perdebytjie
Dullstroom, Dolstroom Broodtoer.
Die groen bus rammel vroegoggend die hoëvelddorpie, Dullstroom binne…
Dis forelwêreld en orals is tekens van hierdie lonende bedryf…
Die veertien dames is opgewonde en slaggereed om die dorp met al sy oulike winkeltjies en eetplekke te verken. Die hoofstraat is slegs twee kilometer lank, dan is mens deur die dorp… Maar o wee! By die ingang van die dorp, word ons voorgekeer deur twee fris borselkop verkeerskonstabels. Hulle het glo opdrag ontvang om ons deur die dorp te begelei, anderkant uit. Blykbaar het ons swak reputasie ons vooruitgegaan en die bron van inligting, was niemand anders as Broodina Barber nie!
Sy verdien sowaar deesdae haar brood by die plaaslike koerant, Die Vet Forel. Sy beklee die pos Verslaggeefster van Immorele Sake en hou haar uitsluitlik besig met vervolging van diesulke oortreders. Gmff..sy is eerder ‘n forel in ‘n haaivel!
Gelukkig het Perdeby ‘n plan B en soos die bus stadig deur die dorp ry, kliek en kliek haar kamera. Soos ‘n wafferse toergids, vertel sy van al die interessanthede.
Die klokwinkel spog met die grootste versameling klokke in die suidelike halfrond. Daar is 7000 verskillende ontwerpe!
Groot advertensieborde dui ook aan waar die beste biltong en verblyf beskikbaar is…
Daar is oral klein winkelsentrumpies met interessante plekke soos die kunsgalery, Bergenkaasfabriek en antieke winkel…
Hierdie advertensiebord dui ‘n baie gewilde plek aan…
Hier kan mens van die beste whiskys en gin proe en koop, maar gelukkig het die Broodbus sy eie versteekte voorraad drankies onder verskeie sitplekke…
Kleurvolle winkeltjies onder andere Van Sand se handgemaakte glasjuwele…
Eetplekke kroeë en blyplekke…
Die Slaghuis, onder pragtige skaduryke bome. Bekend vir sy heerlike wors…
Nog ‘n paar sentrums met oulike name…
Dis ‘n kunstenaarsdorpie en hierdie vrolike winkeltjie met sy ewe vrolike afleweringsvoertuig, verskaf die nodige materiale vir die skeppendes…
Een van die oudste geboutjies is Rose Cottage. Van die mure bestaan nog uit sinkpklaat…
Nog ‘n ou juweel is The Old Transvaal Inn…
Die laaste winkelsentrum net voordat mens anderkant die dorp uitgaan…
Individuele winkeltjies in die laaste sentrum…
Die heel lekkerste melkskommels kan hier gekoop word…
Hierdie winkeltjie is bekend vir die lekkerste forel- en hoenderpasteie, gerookte forel, peperforel en ander heerlike plaasprodukte soos neute , konfyt en lekkernye…
Daar is darem ‘n paar drinkplekke ook vir die manne…
en vir die koffieliefhebbers… Die dames is nou baie teleurgesteld, want hulle wou fisies al die plekke besoek het. Perdeby het haar hande vol om hul tot bedaring te bring. Ontstoke gooi hulle brode in die bus rond en gil: “Weg met Broodina! Voer haar vir die forelle!”
Na ‘n paar foonoproepe en ‘n vinnige inventaris van ons diamantsake, wat nougeset deur Tannie Frannie, onder ‘n spierewit styfgestyselde doekie, in haar broodmandjie, beheer word, kondig Perdeby plan C aan.
Tien kilometer anderkant die dorp, draai Lorenzo die bus van die hoofpad af. Die dames snak na hul asems, want die pad draai en kronkel bergaf tot doer onder in ‘n vallei…
Ons is by ‘n pragtige landgoed, genaamd, Walkersons… Toe die klomp hoor ons gaan tuis in die hotel, is die teleurstelling van flussies, sommer vergete. ‘n Paar mompel nog onderlangse wraakgedagtes van brode en vishoeke en etlike onnoembare wreedhede teenoor ene me Barber, maar bedaar by aanskoue van die heerlike bederf wat voorlê.
Die hotel met sy pragtige roostuin, lyk sommer aanloklik…
Daar is ‘n interessante beeld van ‘n jagluiperd, wat dadelik die aandag trek…
Vir die teurgestelde dames wag daar ‘n verrassing. Almal gaan vanmiddag bederf word met ‘n heerlike massering by die Spa…
Diegene wat nie daarvan hou dat aan hul lywe gevat word nie, het ‘n keuse van perdry…
of stap. Maar eers word almal ingeboek in netjiese chalets en hotelkamers…
Die rustige tuine laat die opgeruide gemoedere vinnig kalmeer…
‘n Lieflike tafel is spesiaal op die hotelstoep vir die Towerinne gedek met ekstra spasie vir al die meelopers en meesluipers ook… Die aanhangers moet egter self sorg vir verblyf, want ons diamantjies kan ook net sóveel onkostes dek!
Die staptog is deur en deur die moeite werd. Die landelike omgewing met sy veertien foreldamme en stilte, is salf vir die siel…
Die hotel in goue oggendlig…
Pragtige staproetes lewer mooi tonele op…
Lekker bankies om op te rus langs die pad…
Veldblommetjies begin ontwaak na ‘n baie droë winter…
‘n Besondere plant tussen rotse…
In die damme blom die Irisse geil en goudgeel…
‘n Kiepersol, verlep en verslete na die koue winter, stoot nuwe blare uit…
Ragfyn blaartjies van ‘n boomvaring rol versigtig oop…
Die dooie blare van die vorige seisoen is nog heel sigbaar. Gedurende die winter het hierdie blare die kern van die plant beskerm teen die koue…
Die Swartkopwielewaal (Black-headed Oriole) is een van die honderd nege-en-tagtig soorte voëls wat al hier opgemerk is…
Die Kaapse bosbontrokkie (Cape Batis) is nog een van die vele mooi geveerdes in hierdie geweste…
‘n Skugter duikertjie loer agter die bome uit… Die dames is in vervoering. Vergete is Broodina en haar mislike geaardheid, vergete is die lastige paparazzo, sy vriende en al die meelopers, motorfietsryers en buitelandse toeriste.
Balans is wat ons nou nodig het. Ons fokus, fokus, fokus net op ons innerlike self…
Die volgende dag, oppad na ons volgende bestemming, doen ons aan by die baie gewilde roofvoëlrehabilitasiesentrum… Dis ‘n absolute móét om ‘n vertoning hier by te woon! ‘n Besoek aan die hokke vol beseerde en gerehabiliteerde voëls, laat mens weereens besef watter wonderlike werk deur toegewyde natuurliefhebbers gedoen word.
Hierdie Witkruisarend (Verreaux’s Eagle) is een van ons grootste arende en ‘n opgeleide roofvoëlkundige dame verstom ons groep, met al die verskillende voëls, soos ‘n uil, edelvalk, sekretarisvoël en hierdie pragtige Witkruisarend, waarmee sy vir ons ‘n vertoning hou…
Kyk sy reusagtige kloue…
Hierna vertrek die groen Broodbus met ‘n hele entourage volgelinge, bestaande uit motorfietsryers, paparazzi, buitelandse besoekers en heelwat nuuskieriges, wat intussen aangesluit het, op die volgende been van ons toer. Kwazulu Natal, hier kom ons…
87 Replies to “Dullstroom, Dolstroom Broodtoer.”
November 1, 2018 om 5:33 vm
Sjoe! Ek het my nou eers weer verkyk aan die pragtige fotos. Dullstroom is allesbehalwe dull, dis sommer ‘n op en wakker dorpie. Net jammer van Broodina! Die omgewing is pragtig en die plantegroei ongelooflik. Dankie dat jy ons Dullstroom toe gevat het Bytjie. Ek het mos besluit om (vir ‘n verandering) nie te swem nie, maar liewer perd te ry en my boude is blikners. Dit gaan ‘n lang rit wees daar na die Suiskus toe.
November 1, 2018 om 5:44 vm
Dit was bietjie koud vir swem…die plek is altyd koud en mistig! Ek hoop nie jy het skuurmerke in jou binnebene van die perdry nie. Ek het rou kolle so groot soos outydse halfkrone daar😜😃😃
November 1, 2018 om 6:29 vm
Dis nou net so en die sitbene is seer.
November 1, 2018 om 9:14 vm
Die bus se sitplekke is darem sag!
November 1, 2018 om 9:26 vm
Jaaaa, maar as die boude seer is …
November 1, 2018 om 9:44 vm
Dalk sal dit help om op ‘n sagte diamantlose brood te sit..😉
November 1, 2018 om 5:48 vm
Wat een mooie en originele manier om kennis te maken met Zuid-Afrika!
Dankie Bea, ek is bly jy het dit geniet!
November 1, 2018 om 5:52 vm
😀😀😀😀 lekker lag ek nou oor die half krone, genade het dit lanklaas gehoor (en self gehad). Wat ‘n heerlike toer en so bly ek “kon daar wees” deur jou pragtige fotos. Dis so ‘n mooi plek en my siel voel skoon gerus na daai lekker toer. En dit is hoeka daai rëen en mis- my kos daai🌻🌻🤗
November 1, 2018 om 9:28 vm
Soms bring die reën en mis ‘n gevoel van rustigheid en stilte. Ek geniet dit ook en sit dan heerlik knus voor ‘n kaggelvuurtjie met ‘n glasie wyn.
November 1, 2018 om 6:16 vm
Ek het nou genoeg gehad van Broodina. As sy my nie nagmerries gee nie, verhoed sy ons om die pragtige Dullstroom te besoek. Hoe kan mens deur die pragtige dorpie ry en nie afklim om alles te bekyk nie. Dankie tog vir jou mooi fotos!!!
November 1, 2018 om 6:35 vm
Ooooo ek het vergeet om dankie te sê vir die “spa treatment,” dit het baie van my frustrasie laat wegsypel.
November 1, 2018 om 9:29 vm
Ag ek is bly jy het dit geniet…een klein diamantjie het gesorg dat ons almal lekker bederf word!
Ek dink ons moet haar laat ontvoer of iets!
November 1, 2018 om 6:28 vm
Perdebytjie, ek huldig nog altyd dat jy met jou foto’s groot verhale vertel. Sjoe, ek is sommer by ontspanne verby, gelukkig vir Broodina en die spietkops. Maar ek het iets gehoor oor ‘n arend en ‘n sekere … en ‘n…. en voorbladnuus!
November 1, 2018 om 6:37 vm
Vuurvliegie het jy nou so herstel dat jy weer Lekkervurig is?
November 1, 2018 om 6:46 vm
Ek reken Lekkervurige Vuurvliegie is op volstoom. Hoeveel moeilikheid gaan ons vir Broodina maak? Wat reken jy? Nog ‘n tipies Towerinne-daar-gaan-alles-suid avontuur met ‘n paar towerinne…dis seker waar die gerug oor drama vir Broodina vandaan kom…. 😉
November 1, 2018 om 6:59 vm
Ons kan definitief nie tjoepstil sit en toelaat dat sy ons so in ‘n boksie druk nie. Daardie vroumens moet of reg of weg!!! Miskien maak ons nog van haar ‘n towerin 😁😁😁😁😁😂
November 1, 2018 om 7:08 vm
Nee kyk, as sy ‘n towerin word, vlieg ek weg. Aan sulke suurpruime het ek nie veel erg nie. Ek dink sy moet met haar Vet Forel skinnerbladjie in ‘n foreldam beland…met whiskey en spietkops…maar wag, laat ons kyk wat die ander dink. Ek moet nou my eerste woorde van 50 000 vir die NaNoWriMo skryfuitdaging saam met Scrapy begin. Sien later.
November 1, 2018 om 7:39 vm
50 000 woorde!!! Watse skryfuitdaging is dit? Laat ek daar by Scrapy gaan kyk wat vang sy aan.
November 1, 2018 om 9:30 vm
Vul in…ek is nou vrek nuuskierig!
November 1, 2018 om 6:57 vm
Dit was nou heerlik ontspannend om so in die natuur te kon loop. Ek het maar weggably van die perde. Die spa en massering na die loop was ook heerlik. Jammer ons kon nie regtig bietjie uitklim in die dorp nie. Dis ook maar goed so want anders sou ou skinnderbek genoeg gekry het om oor te skryf. Daar moet rerig n plan met die ou moeilikheidmaker gedoen word. Amper vergeet ek, die forel is darem n lekker vis as hy reg gaargemaak is en reg geëet word. Ek het gesien sommige dames het nie besef die vis het sulke woeste grate nie. Die arend se kloue is massief geen wonder hul kan maklik n hasie optel nie.
November 1, 2018 om 9:33 vm
Ons moes vir Broodina saamgenooi het na die voëlvertoning. Dan kon die arend haar lekker geknyp het met daardie kloue!
November 3, 2018 om 9:12 nm
Ja en haar sommer van doer bo af laat los sodat sy bietjie kan voel hoe dit voel om geteister te word.
November 1, 2018 om 7:04 vm
Dit was lekker om van die ou dorpie te lees Dina! Pragtige foto’s!
Dankie dat jy kom loer het, Aletta.
November 1, 2018 om 7:18 vm
Wow, Dina! Wow…
Als ik je foto’s zie en de tekst lees krijg ik weer zo’n zin om naar SA te trekken, echt waar.
Deze week zijn de uitzendingen weer begonnen van ‘Die Huis’, waar in een luxueuze villa in de regio van Kaapstad een bekende Vlaming wordt uitgenodigd voor een paar dagen. Als je dit kunt bekijken bij jullie zou ik het zeker aanraden!
Jullie hebben zo’n mooi land…
November 1, 2018 om 9:36 vm
Dankie Paul, ek sal kyk of ons die program kan sien. Jy is altyd welkom om weer SA toe te kom. Hier is soveel wonderlike plekke, “off the beaten track”
November 1, 2018 om 7:34 vm
Wow Perdebytjie! One picture tells a thousand stories, so ek het omtrent twee ure gevat om deur hierdie blog te “lees” Sommer by die 1e foto is ek verstom om te sien waar oral in die wêreld word flyfishing gedoen! Die advertensiebord van Senqu het ook met my gepraat…everyday is an adventure. Ek is sommer die m… in vir Broodina want ek kon NIE by Shautany Chocolates CHOCOLATES gaan koop nie! En ook nie Ale gaan proe by ANVIL ALE nie…so bliksnater. Hoop sy kry so pyn op haar maag….FLIP! Maar die spa benahdeling het darem opgemaak daarvoor. Moet sê, toe ek my boeppens sien daar in die spa, was ek maar heimlik bly ek het geskip op daai lekkernye! Jy het my beslis geinspireer om weer Dullstroom toe te gaan.
November 1, 2018 om 9:37 vm
O, daardie sjokoladewinkel is my dood! Ek is ook half verlig dat ons nie iewers kon stop vir al die lekkernye nie.
November 1, 2018 om 9:38 vm
Teen die tempo wat ons eet op hierdie toer, gaan daai groen bussie se wiele helemal afval!!
November 1, 2018 om 9:51 vm
En Lorenzo lyk ook nie na die tipe wat wiele kan omruil nie. Sy handjies is heeltemal te sag!
November 1, 2018 om 9:53 vm
Ja….hy is net sag op die oog.
November 1, 2018 om 9:57 vm
November 1, 2018 om 8:14 vm
Nou dat was een goed begin. Het ziet er in het dorp gezellig uit. Het kunstwerk jachtluipaard is helemaal fantastisch.
November 1, 2018 om 9:39 vm
Dis ‘n klein dorpi met omtrent 500 inwoners, Eveline. Dit word egter druk besoek, want die een hoofpad na die Krugerwildtuin, gaan daar deur en toeriste stop altyd daar.
November 1, 2018 om 9:35 vm
Leuk verslag en leuke manier om Zuid Afrika te leren kennen. Dank je wel Dina.
November 1, 2018 om 9:40 vm
Dankie dat jy kom lees het, Harme. Dit word erg waardeer!
November 1, 2018 om 9:46 vm
Mooie foto’s. Zo zien we veel van uw land.
November 1, 2018 om 9:49 vm
November 1, 2018 om 10:57 vm
Hoekom noem jy nêrens dat ek toe mos per ongeluk afgeklim het by die stopstraat nie? Sien, daar op die bult is ñ Bali winkel en ek wou net gou daar gaan hello sê, maar toe vergeet julle eers van my… Gelukkig het Lorenzo daaraan gedink dat ek moontlik by die Whisky Tasting sal gaan wag, maar ai, ek moes lank proe, hoor!!!
November 1, 2018 om 2:51 nm
Jy sal jou storie in detail moet vertel. 😁
November 1, 2018 om 5:42 nm
Jou klein stouterd!
November 1, 2018 om 5:48 nm
November 1, 2018 om 11:08 vm
Oe perdebytjie ek het vasgehak by die spa treatment….as ek uit my beswyming kom gesels ek verder oor hierdie heerlike toer!!! Duisende dankies solank
November 1, 2018 om 5:41 nm
Ek is bly jy het dit geniet, Bondels.
Terug pieng: Die Towerinne en Broodina – Kameel se gebabbel
November 1, 2018 om 2:46 nm
Perdebytjie, ek lees ‘n stuk, dan gooi WP my uit. Ek verstaan niks hiervan nie. Al wat ek kan dink, is dat Brooddina nou my foon gehack het! Sjoe! Sy is simpel verby! Wat gaan met haar aan?
November 1, 2018 om 5:39 nm
Ag nee, Toortsie…ek hoop jy het nou reggekom!
November 1, 2018 om 5:44 nm
Ek het, dankie 😁
November 1, 2018 om 3:07 nm
UITEINDELIK kon ek alles mooi bekyk en jou pragtige foto’s geniet. Die staptog was tog te lekker.
Al wat ek graag die Towerinne wil vra: Moet ASSEBLIEF nie vir Broodina suid jaag nie, jaag haar noord!
Dullstroom lyk soos ‘n pragtige, kleurvolle dorpie.
Was jy al in Dullstroom, Toortsie?
Ek dink nie so nie. Dalk daar deurgery, maar ek twyfel sterk.
November 1, 2018 om 5:46 nm
Dis so ‘n klein plekkie…mens is dwarsdeur voordat jy jou oë kan knip.
November 1, 2018 om 6:58 nm
Tipiese kunstenaarsplekkie. 😁 Ek sal tog by my man hoor, ons was een keer by ‘n doop in daardie geweste.
November 1, 2018 om 5:45 nm
Volgende keer gaan ek beslis daar afdraai. 😁
November 1, 2018 om 4:24 nm
Wow, what a trip! And Dina, finally there are some words I can read (in all the signs) 😉 😉 But my favorites are still the landscapes and the wildlife, which you always do so very well. The yellow iris looks very familiar, and the two small birds are quite similar to birds we have in the states.
November 1, 2018 om 5:38 nm
I am glad that you could follow this blog and understand it a little. Interesting that the birds are similar.
November 1, 2018 om 5:53 nm
We have orioles in the US, but their colors are a bit different. There’s a smaller bird, a warbler, with a black hood and yellow body, but he has a bright yellow mask. 🙂 The next one looks very much like our chickadees – is it a very small bird? Our chickadees are small seed-eaters.
November 1, 2018 om 5:54 nm
November 1, 2018 om 4:55 nm
Wat een leuke plaats, met Belgische wafels nog aan toe! Ik versta niet goed waarom je er niet mocht uitstappen en doorwandelen… De omgeving van jullie hotel is gewoonweg prachtig. Wat een mooi land is Zuid-Afrika toch!
November 1, 2018 om 5:34 nm
Dis sommer ‘n grappige verhaal dat ons nie mag afklim nie. Dis nie werklik nie. Ons groep dames wat virtueel saamtoer, maak allerhande stories en stoutighede op. Uit ‘n vorige verhaal was daar ‘n verslaggewer wat ons gepla het en nou kastig weer probeer het om ons reis deur die dorp te saboteer. Hoofsaak is dat ons elkeen ons omgewings aan mekaar bekend stel op ‘n denkbeeldige reis in ‘n groen bus.
November 1, 2018 om 7:02 nm
Jongie dit was nou ‘n lekker toer deur Dullstroom, ek ry ook net altyd daardeur, verwonder my aan die prag en ry dan verder. Did tyd om ‘n naweek of ‘n week daar te gaan ontspan. Die natuur nooi jou letterlik uit om te rus. G’n wonder die borselkop konstabels wou nie hê dat ons afklim nie, ons sou vir seker die rus verstoor het
November 1, 2018 om 7:37 nm
Ek is bly jy het dit geniet. Dis werklik lekker om op een van die plase in die omgewing uit te span en dan in te ry dorp toe vir ‘n ete of koffie en dop.
November 1, 2018 om 8:27 nm
Ek gaan vir seker navorsing doen en hopelik een van die dae gaan uitspan
November 1, 2018 om 7:04 nm
In plaas van aandag gee aan ‘n dringende spertyd, sit ek hier en lees…Asemrowende foto’s, ‘Bytjie!
November 1, 2018 om 7:35 nm
Mens moet soms bietjie rus, Frannie! Dankie vir die kompliment.
November 2, 2018 om 6:04 vm
Dullstroom is een van die plekke wat ons al lank dreig om te gaan verken maar net nie so ver kom nie! Jou pragtige fotos laat my skoon skuldig voel daaroor!
November 2, 2018 om 2:51 nm
Hier is plekke waar mens baie voëls kan sien. Hier is heerlike plase oral naby die dorp…jy moet maar google.
November 4, 2018 om 3:23 vm
Millstream en Lakenvlei lyk altyd vir my na goeie opsies – was julle al daar?
November 4, 2018 om 6:12 nm
Nog nie daar gewees,maar hulle is bekend vir goeie voëlkyk.Ons kom altyd Walkersons toe.Is juis die naweek hier.Het vanoggend ‘n fees van voëls beleef!Selfs ‘n rooibektiptol …‘n eerste afgemerk.
November 5, 2018 om 2:14 vm
Kan nie wag vir die fotos nie!
November 2, 2018 om 8:02 vm
Sjoe… nou het el lekker saam gekuier!
Dankie… maar ek wonder hoekom ek nou lus is vir visvang en … ‘n lekker dop whiskey?? 😉
November 2, 2018 om 2:42 nm
Hehe, dis wat mens hier doen, AJ…dop en visvang!
November 2, 2018 om 8:59 vm
Perdebytjie jy het jou nou goed van jou taak gekwyt met hierdie foto’s en vertelling. Daardie massering was fantasmagories. Die natuur het natuurlik haar eie elikser. Die mooiste, grootste tempel van die Here.
Net jammer van die Broodina stokkie in die speek.
Die towerinne laat hulle egter nie onderkry nie, ons weet om pret te he, ondanks terugslae.
November 2, 2018 om 2:41 nm
Dankie Trommeltjies, ek is bly jy het dit geniet!
November 2, 2018 om 10:19 vm
Ai Bytjie dit was nou te lekker! Die winkeltjies in Dullstroom is oulik maar ek is mos meer n natuur mens. Daardie stap in die veld, die diertjue, die voël geluide en vars lug terwl ons op daai bankies gesit het!! En natuurlik die mooi tonele wat my hande laat jeuk…..
November 6, 2018 om 6:15 nm
Heerlik om te kyk en lees Angeltjie!!! My grootword wêreld!! My Pa boer ‘n end anderkant Dullstroom halfpad Lydenburg toe. My Pa kook konfyt en verskaf aan Walkersons hotel. The Old Transvaal Inn was my stiefboeties se oupa en ouma se huis en ons het soms vir Nanna gaan kuier wat in Rose Cottage gebly het. Toe ek in die Hoërskool was(1972-76) wou mense nie verniet ‘n erf in Dullstroom hê nie en vandag is dit so gesog!!!! My stiefma se huis waar sy destyds gebly het (1967/77) is tussen reuse Beuke bome wat as monumente verklaar is. Baie dankie ek het dit nou baie geniet om die bekende plekke te sien!!!!
November 6, 2018 om 8:07 nm
Dis nou baie interessant, Hanneliese.Waar is hoerdie beukebome? Ek sal hulle graag gaan opsoek.
November 7, 2018 om 6:38 nm
Ek ken nie die straat se naam nie. Dis naby die dam. Ry jn die straat verby die hotel en pragtige ou kerkie aan jou linkerkant. By die stop na die kerk draai jy regs. Dis daar iewers. Jy kan by die hotel, museum of rollemeule vra waar Petro Bester-Bredell gebly het. Die ou inwoners sal my stiefma nog onthou. My 2e stiefma was Marie Bredell. Baie het haar ook geken. Sy was deel van die stigting van die museum waar my Pa nou nog betrokke is. Tannie Marie het geskiedkundige toere rondom Dullstroom gelei.
November 8, 2018 om 3:44 vm
Sjoe, dis nou intressant, Hanneliese! Dankie vir die inligting. Ek gaan dit beslis opsoek.
November 8, 2018 om 6:46 nm
Plesier Angeltjie 😋
November 6, 2018 om 8:08 nm
Waar boer jou pa? Ons kom nou dikwels in die wêreld, want ons het ‘n plekkie op Walkersons.
November 7, 2018 om 7:05 nm
Dit is lekker om te weet Angeltjie!!! Dit is pragtig daar. My eerste stiefma Petro Bredell het konfyt gekook en na haar dood het my Pa aangehou daarmee. Santa, die stasie daar, is een van die plekke waar ons as kinders sneeumanne gebou het. Daai jare het dit heelwat gesneeu in die Winter of liewer kapok soos dit toe genoem is.
My Pa is Manie Bredell ‘n bekende boer in die omgewing op sy familieplaas Wemmershoek. Dit is tussen die stasies Vermont en Marmerkop. Omtrent ‘n halwe kilometer anderkant die bord wat wys Lydenburg 20 km, oppad na Lydenburg. Die plaashuis is die enigste huis wat nie heeltemal gedurende die oorlog afgebrand het nie. My Pa is die kleinseun van H C Bredell (ook Manie) wat Paul Kruger se privaat sekretaris was. Hy was getroud met Paul Kruger se kleindogter.
Was jy al by die groot wit klip by Nederhorst stasie(die hoogste stasie bo seevlak) My boeties het daai klip geverf toe hulle op skool was.
November 8, 2018 om 3:41 vm
As ons weer Lydenburg toe ry, sal ek uitkyk vir daardie 20km bordjie. Daar is twee groot wit klippe. Die een is by ‘n afdraai na Verlatenvlei en die ander een is ‘n klein entjie anderkant Walkersons se afrit. Die plaas Santa, lê reg langs Walkersons.Die trein rammel ‘n paar keer per dag teen die berg bokant ons huis verby. Ek sal nou altyd aan jou dink as ons daar is. Nou het ek nog bietjie meer geskiedenis en vertellings van mense wat daar grootgeword het. Ek waardeer jou herinneringe, Hanneliese!
November 9, 2018 om 8:43 nm
Lyk heerlik, op my troudag forel geeet
November 10, 2018 om 4:26 vm
Forel is nie regtig vir my lekker nie, behalwe as dit gerook is. Dankie dat jy kom lees het, Abrie.
Vorige bydraeVorige Hasie Kalbassie…
Volgende bydraeVolgende Stormwind…